Diari Oficial de la Generalitat Valenciana


Sumari del DOGV 7076, del 26-07-2013 (2013/7824)

RESOLUCIÓ de 18 de juliol de 2013, de la Subdirecció General de Personal Docent de la Conselleria d'Educació, Cultura i Esport, per la qual es regulen els procediments d'adjudicació contínua de llocs de treball en règim d'interinitat.
------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7076

Data del DOGV
:   26-07-2013

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2013/7824


Data del document
:   18-07-2013

Organisme emissor
:   Conselleria d'Educació, Cultura i Esport

Tipus de document
:   Resolució

Anàlisi jurídica

 Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * administració del personal
    * treball temporal
    * legislació
    * funcionari
    * personal docent

RESOLUCIÓ de 18 de juliol de 2013, de la Subdirecció General de Personal Docent de la Conselleria d'Educació, Cultura i Esport, per la qual es regulen els procediments d'adjudicació contínua de llocs de treball en règim d'interinitat. [2013/7824]  
Índex  
  
Preàmbul  
1. Objecte  
2. Procediment  
3. Participants  
4. Sol·licituds   
5. Terminis de presentació d'instàncies  
6. Format i ompliment de la instància  
7. Calendari d'adjudicacions  
8. Determinació de llocs de treball a adjudicar  
9. Procediment d'adjudicació  
10. Resolució  
11. Desactivació temporal en les borses  
12. Exclusió de les borses  
13. Duració dels nomenaments  
14. Fiscalització del nomenament  
Disposició final  
  
L'Acord subscrit el 3 d'abril de 2013 per la Conselleria d'Educació, Cultura i Esport i les organitzacions sindicals pel qual s'establix el sistema de provisió de llocs de treball en règim d'interinitat i publicat per Resolució de 18 d'abril de 2013, del director general de Centres i Personal Docent de la Conselleria d'Educació, Cultura i Esport (DOCV 22.04.2013), ha substituït l'Acord de 23 de novembre 2010, que donava suport jurídic a la Resolució d'11 de juny de 2012, de la Subdirecció General de Personal Docent de la Conselleria d'Educació Formació i Ocupació, per la qual es regulen els procediments d'adjudicació contínua de llocs de treball en règim d'interinitat.  
  
Les modificacions realitzades en el nou acord aconsellen dictar una nova resolució que incloga íntegrament el procediment al qual s'han d'ajustar les adjudicacions periòdiques.  
En l'apartat 2 de l'article 6 de l'acord s'establix que mitjançant una resolució de la direcció general competent en matèria de personal docent es regularà el procediment al qual s'han d'ajustar les adjudicacions periòdiques.  
En la tramitació d'esta resolució s'ha complit el que preveuen l'article 37 de la Llei 7/2007, de 12 d'abril, de l'Estatut Bàsic de l'Empleat Públic, i els articles 153 i següents de la Llei 10/2010, de 9 de juliol, de la Generalitat, d'Ordenació i Gestió de la Funció Pública.  
  
D'acord amb el que s'ha exposat i de conformitat amb l'article 1 de la Resolució de 28 de febrer de 2013, del director general de Centres i Personal Docent, sobre delegació de competències en determinats òrgans de la Conselleria d'Educació, Cultura i Esports, resolc regular el procediment d'adjudicació contínua de llocs de treball en règim d'interinitat.  
  
Primera. Objecte  
Esta resolució té per objecte desenrotllar el procediment d'adjudicació contínua de llocs de treball per personal docent no universitari en règim d'interinitat en centres públics de l'àmbit de gestió de la Conselleria d'Educació Cultura i Esport previst en l'apartat 2 de l'article 6 de l'Acord subscrit el dia 3 d'abril de 2013.  
  
  
Segona. Procediment  
L'adjudicació de llocs es realitzarà per mitjà de procediments telemàtics, llevat que les necessitats del servici educatiu motiven l'ús d'un altre procediment, en el marc de la convocatòria que anualment es realitzarà per resolució de la Subdirecció General de Personal Docent.  
  
Tercera. Participants  
1. Haurà de participar en estos procediments tot el personal integrant de les borses de treball que es trobe en els supòsits previstos en l'apartat 4 de l'article 4 de l'Acord subscrit el dia 3 d'abril de 2013, que no haja obtingut lloc de treball en les adjudicacions d'inici del corresponent curs escolar o no estiga desactivat temporalment en la respectiva borsa de treball.  
2. Aquells que tinguen l'obligació de participar en el procediment i no ho facen seran exclosos de les borses de treball en què estiguen inscrits.  
  
Quarta. Sol·licituds   
1. Tots els participants hauran de presentar instància, que serà tramitada a través de la pàgina web de la Conselleria d'Educació, Cultura i Esport (). No serà necessària la presentació de la inscripció en cap registre físic.   
2. La presentació per mitjans telemàtics de la sol·licitud de participació s'efectuarà per mitjà del codi d'usuari i contrasenya que s'establisquen en l'aplicació.  
3. Per a efectuar consultes sobre els resultats que obtinga en un procés concret, l'interessat podrà accedir amb el codi d'usuari i la contrasenya que s'establisquen en l'aplicació.  
4. L'ús dels mitjans telemàtics per participar en el procés comporta el consentiment del sol·licitant al tractament de les seues dades de caràcter personal que siguen necessaris per a la tramitació del procés, d'acord amb la normativa vigent.  
  
Quinta. Terminis de presentació d'instàncies  
1. Abans de l'inici del període lectiu del curs escolar s'obrirà un termini mínim de 10 dies hàbils per a la presentació d'instàncies al personal inclòs en la base tercera. Les dates de començament i finalització del termini seran anunciades en la pàgina de la Conselleria d'Educació, Cultura i Esport (). Dins dels 10 dies següents a la finalització d'este termini, l'aplicació tornarà a obrir-se perquè les instàncies presentades puguen ser modificades pels participants en qualsevol moment i fins al 30 de juny del corresponent curs escolar, excepte el que es disposa per als dies d'adjudicació en la base novena, en els quals l'aplicació romandrà tancada el temps necessari per a executar l'adjudicació.  
2. Durant el curs escolar es concediran terminis extraordinaris de cinc dies hàbils de presentació d'instàncies, per a aquells integrants de les borses que no ho hagen fet en el primer termini, perquè van estar desactivats temporalment de la respectiva borsa de treball o per les causes previstes en l'Acord subscrit el dia 3 d'abril de 2013.  
3. Aquells que, iniciat el curs escolar, s'incorporen a les borses de treball pel procediment previst en la lletra e) de l'apartat 4 de l'article 4 de l'Acord subscrit el dia 3 d'abril de 2013 (borses extraordinàries de treball), hauran de presentar instància en el termini de cinc dies hàbils comptats des del dia següent a aquell en què es publique la resolució per la qual s'eleve a definitiva la respectiva borsa extraordinària.  
4. Aquells que després de l'inici del curs escolar s'incorporen a les borses de treball pel procediment previst en la lletra d) de l'apartat 4 de l'article 4 de l'Acord subscrit el dia 3 d'abril de 2013 (unitats concertades) hauran de presentar instància en el termini de cinc dies hàbils comptats des del dia següent a aquell en què es faça efectiva la seua incorporació.  
5. Per als participants descrits en els punts 2, 3 i 4 d'este apartat, l'aplicació es mantindrà oberta perquè les instàncies presentades puguen ser modificades en qualsevol moment i fins al 30 de juny del corresponent curs escolar, excepte el que es disposa per als dies d'adjudicació en la base novena, en els quals l'aplicació romandrà tancada el temps necessari per a executar l'adjudicació.  
6. Únicament s'admetran a tràmit les instàncies confirmades telemàticament a l'Administració educativa amb anterioritat al moment de la corresponent adjudicació, de conformitat amb el que s'indica en la norma novena. En el cas que es presente en termini i forma més d'una instància, només es tindrà en compte l'última.  
  
Sexta. Format i ompliment de la instància  
1. Cada participant podrà sol·licitar llocs de treball d'aquelles especialitats en què estiga inscrit en la respectiva borsa de treball, i aquells llocs de treball que estiguen atribuïts a estes especialitats.   
2. Encara que es participe per més d'una especialitat o tipus de plaça, els sol·licitants presentaran una única instància. Aquells participants que puguen participar per més d'una especialitat hauran de prioritzar-les en el lloc reservat per a això en la instància de participació, i es combinaran en l'orde successiu que establisca el participant amb les seues peticions de centre, localitat, subàrea, àrea i província.  
  
3. El nombre de peticions que cada participant podrà sol·licitar no pot ser superior a 300. Als efectes d'obtenció d'un lloc, els participants consignaran els codis de centres, localitats, subàrea, àrea o província i tipus de places que sol·liciten per orde de preferència.  
4. Les peticions es poden fer a centre concret, localitat, subàrea, àrea o província, i seran compatibles totes les modalitats. En els quatre últims casos s'adjudicarà el primer centre de la localitat, subàrea, àrea o província amb lloc en el mateix orde en què apareguen anunciats en la convocatòria.  
5. Les peticions relatives a centres docents amb més d'una seu territorial es realitzaran d'acord amb la codificació establida en l'annex que es publicarà en la web de la Conselleria d'Educació, Cultura i Esport o de la respectiva convocatòria. Als efectes de l'assignació de la seu corresponent quan hi haja més d'un lloc, els directors dels centres els assignaran tenint en compte l'acord unànime dels adjudicataris, i a falta d'això, a l'orde en la respectiva borsa.  
  
6. Si es pretén sol·licitar més d'una especialitat o lloc d'un mateix centre, localitat, subàrea, àrea o província serà necessari repetir el centre, localitat, subàrea, àrea o província tantes vegades com especialitats o llocs sol·licitats. No obstant això, a fi de simplificar i facilitar als participants la realització de les seues peticions, els interessats que vullguen sol·licitar tots els centres corresponents a una localitat, subàrea, àrea o província, en compte de consignar els codis de tots i cada un dels centres per orde de preferència, hauran de consignar únicament els codis corresponents a la localitat, subàrea, àrea o província i lloc-especialitat; en este cas, s'entendrà que sol·liciten tots els centres de la localitat, subàrea, àrea o província de què es tracte en el mateix orde de preferència amb què apareixen publicats en l'annex corresponent de la convocatòria i sempre referits als centres que apareixen en eixe annex. Si respecte a tots els centres d'una localitat, subàrea, àrea o província se'n vol sol·licitar algun o alguns d'estos prioritàriament, estos centres podran consignar-se com a peticions individualitzades per orde de preferència i a continuació consignar el codi corresponent a la localitat, subàrea, àrea o província i lloc-especialitat, i es consideraran incorporats a les seues peticions la resta de centres en el mateix orde en què apareixen publicats en l'annex .  
  
7. Així mateix, si els llocs que se sol·liciten tenen caràcter d'itinerant, a temps parcial i reducció de jornada o si sol·liciten llocs el titular dels quals es troba prestant servicis en un altra destinació, però que d'acord amb la legislació vigent pot tornar al lloc de què és titular al llarg del curs escolar (places afectades), esta circumstància haurà de fer-se constar en l'espai reservat a este efecte en l'apartat de petició de la instància.  
8. En el cas de les substitucions, el participant podrà distingir entre les de duració determinada i les de duració indeterminada, o entre aquelles que es definisquen en cada convocatòria.  
9. Tots els participants indicaran en la sol·licitud de participació la preferència provincial i han d'assenyalar la província o províncies preferents i l'orde de preferència.  
  
Sèptima. Calendari d'adjudicacions  
1. Para cada un dels cossos i especialitats es podran efectuar adjudicacions els dimecres i divendres de cada setmana.  
2. Estes dates podran ser modificades per necessitats educatives i quedaran supeditades al calendari escolar, als festius que coincidisquen amb els dies assenyalats, a la inexistència de places a oferir i a altres circumstàncies que puguen impedir o modificar-ne la realització.  
3. Podran quedar exceptuades d'este calendari algunes adjudicacions que es realitzen en els mesos de setembre i octubre en cada cos i especialitat, que es podran assimilar a les adjudicacions de destinacions prèvies a l'inici del curs escolar.   
  
  
Octava. Determinació de llocs de treball a adjudicar  
1. Les relacions per a l'adjudicació de llocs inclouran els llocs vacants, vacants afectades, substitucions, posat a temps parcial, amb reducció de jornada i de naturalesa itinerant.  
2. Amb anterioritat a les 14.00 hores del dia anterior a aquell en què es realitze l'adjudicació, la Subdirecció General de Personal Docent farà públiques a través de la pàgina web de la Conselleria d'Educació, Cultura i Esport () les relacions de llocs per cos i especialitat. En la relació constaran les característiques i requisits dels llocs.  
  
Novena. Procediment d'adjudicació  
1. L'adjudicació de llocs que siguen necessaris cobrir a través del nomenament de funcionaris en règim d'interinitat es durà a terme en funció de les instàncies confirmades telemàticament amb anterioritat a les 10.00 hores del dia en què es duga a terme la corresponent adjudicació de conformitat amb els criteris següents:  
a) Les vacants i substitucions que s'oferisquen durant el curs escolar seran de petició voluntària però d'acceptació obligatòria si ha sigut sol·licitada. No obstant això, per al supòsit que la plaça no siga triada voluntàriament per cap aspirant, s'adjudicarà d'ofici, i la seua acceptació serà obligatòria atenent l'orde de prelació existent en la corresponent borsa i la referència provincial triada pels aspirants. A este efecte, si no ha sigut sol·licitada en les seues peticions voluntàries per cap participant, serà adjudicada en orde invers en la respectiva borsa de treball a aquell participant que estiga obligat per la seua referència provincial.  
  
b) Es consideraran places de provisió voluntària absoluta les itinerants, els temps parcials i les reduccions de jornada. Per tant, estos llocs només s'adjudicaran en atenció a les peticions voluntàries dels participants.  
  
Deu. Resolució  
1. L'adjudicació es realitzarà amb tots els integrants actius de la corresponent borsa a excepció dels que tinguen lloc adjudicat en el moment de dictar-se la resolució d'adjudicació.   
2. L'Administració educativa procedirà a adjudicar destinacions en funció dels llocs oferits, de les preferències sol·licitades pels aspirants, atenent l'orde de prelació que tinguen en les borses i tenint en consideració el que es disposa en la base anterior.   
3. En el cas que en la mateixa adjudicació a dos participants se'ls adjudique en el mateix centre una substitució de la mateixa especialitat i característiques, els directors dels centres els assignaran tenint en compte l'acord unànime dels adjudicataris, i a falta d'això, a l'orde en la respectiva borsa.  
4. Les resolucions d'adjudicació es publicaran a través de la pàgina web de la Conselleria d'Educació, Cultura i Esport (). Els adjudicataris dels llocs rebran, en l'adreça de correu electrònic facilitada en la sol·licitud telemàtica, un missatge en el qual se'ls comunicarà l'assignació del lloc de treball.  
5. Les destinacions adjudicades són irrenunciables, llevat que s'acredite trobar-se en algun dels supòsits previstos en la base següent.  
  
  
Onze. Desactivació temporal en les borses  
1. Es consideraran en situació de desactivació temporal en les borses els aspirants que en el moment de produir-se l'adjudicació es troben en alguna de les situacions següents:  
a) La prestació de servicis en qualsevol Administració pública, organisme o empresa pública o privada, i en este cas passarà a l'últim lloc de la seua borsa. Esta circumstància no podrà servir de justificació quan el nomenament s'oferisca per a una vacant d'inici de curs.   
b) Ser titular de beca d'estudi o investigació per a formació professional aconseguida en convocatòria efectuada per qualsevol Administració educativa.   
c) Per trobar-se en incapacitat temporal per malaltia amb anterioritat a la data en què se li oferisca el nomenament d'interí. En este cas, haurà d'aportar certificat mèdic acreditatiu de la situació d'incapacitat i comunicar, una vegada desapareguda la dita incapacitat, la seua disponibilitat. Si en el termini d'un mes no s'ha produït la recuperació de l'aspirant, este haurà de presentar nou certificat mèdic, que acredite la continuïtat de la situació d'incapacitat. Este certificat s'ha de renovar mensualment mentres es produïsca la recuperació.  
  
d) Per causa de violència de gènere.  
e) Per maternitat, paternitat, adopció o acolliment, tant preadoptiu com permanent o simple, durant el temps marcat per la llei.  
  
f) Per atenció d'un fill o filla menor de 3 anys o d'un familiar fins al segon grau de consanguinitat o afinitat, que per raó d'accident o malaltia greu requerisca una atenció continuada i convisca amb l'interessat. La duració de la desactivació no podrà excedir el curs escolar.   
  
g) L'exercici de càrrec públic o representatiu que impossibilite l'assistència al treball.   
h) Per causa de força major degudament justificada i apreciada per la Subdirecció General de Personal Docent de la Conselleria d'Educació, Cultura i Esport.  
2. Els aspirants que es troben en alguna de les situacions enumerades anteriorment ho han de consignar en l'apartat corresponent de l'aplicació telemàtica i ho han de justificar documentalment en el termini màxim de 15 dies naturals, a través de les direccions territorials d'Educació, Cultura i Esport, i romandran en el mateix lloc que ocupen en les borses, excepte en el supòsit previst en la lletra a), que implicarà passar a l'últim lloc de la seua borsa, i sense perjuí dels supòsits d'exclusió de les borses per incompliment de l'obligació de justificació.  
  
3. La sol·licitud de desactivació temporal en les borses podrà efectuar-se des de la data del fet causant i fins al moment anterior a la presa de possessió del lloc adjudicat. Si la sol·licitud es presenta fora del termini esmentat, s'entendrà desestimada.   
4. La desactivació temporal es mantindrà fins que per part de l'interessat es comunique el fi de la causa al·legada o fins a la finalització del termini establit.  
  
Dotze. Exclusió de les borses  
S'exclouran de les borses, a més d'aquells que no participen en el procediment, els aspirants que incórreguen en algun dels supòsits següents:  
a) No acceptar, sense causa justificada, el lloc de treball oferit en l'acte d'adjudicació.  
b) No prendre possessió del lloc adjudicat o no aportar la documentació requerida per a la tramitació del nomenament com a funcionari interí o funcionària interina dins del termini previst.   
c) Renunciar al lloc de treball una vegada que se n'ha pres possessió, o no incorporar-se al lloc de treball, una vegada que s'haja fet pública l'adjudicació.  
d) Incomplir la justificació documental exigida en l'article 7 per a la desactivació temporal en les borses o presentar-la fora del termini establit.  
e) Haver sigut sancionat en virtut d'expedient disciplinari dos vegades per falta molt greu.  
f) La remoció del lloc conseqüència de la falta de competència per al desenrotllament de les seues funcions ordinàries.  
g) No complir en qualsevol moment algun dels requisits generals o específics exigits per a formar part de les borses i, en particular, el perfil lingüístic que si és el cas siga exigible en els termes que preveja la normativa vigent.  
h) Quan s'incórrega en qualsevol de les causes legalment previstes per les quals els funcionaris de carrera perden esta condició.  
i) Aconseguir l'edat establida per a la jubilació forçosa, sense perjuí de l'aplicació als funcionaris i funcionàries interins del règim general de jubilació previst per als funcionaris de carrera.  
  
Tretze. Duració dels nomenaments.  
Els nomenaments per a la provisió de llocs vacants i per a la substitució de funcionaris amb destinació definitiva que estiguen prestant servicis en qualsevol altra destinació i que, d'acord amb la normativa vigent, no puguen incorporar-se als llocs dels quals són titulars al llarg del curs escolar, que es realitzen en l'adjudicació de destinacions prèvies a l'inici del curs escolar, tindran l'extensió prevista per l'article 10 en relació amb la disposició transitòria primera de la Resolució de 18 d'abril de 2013, del director general de Centres i Personal Docent, per la qual s'acorda la publicació de l'Acord subscrit el 3 d'abril de 2013 per la Conselleria d'Educació, Cultura i Esport i les organitzacions sindicals, pel qual s'establix el sistema de provisió de llocs de treball en règim d'interinitat   
La resta de nomenaments tindran duració des de la presa de possessió fins al 30 de juny de cada any, llevat que amb anterioritat es produïsca la reincorporació del titular o del substitut.  
  
Catorze. Finalització del nomenament.  
1. Una vegada que l'aspirant cesse en l'exercici de la plaça en règim d'interinitat, serà activat novament en les borses en què estiga inscrit, sempre que no n'haja sigut exclòs, i estarà disponible per a una nova adjudicació, en la qual es respectarà el mateix orde de prelació que tenia en les dites borses.  
2. Quan el cessament es produïsca per incorporació del personal funcionari de carrera a la vacant o la incorporació a esta del personal funcionari substituït, el personal interí cessat en el lloc podrà ser nomenat novament per a la mateixa plaça, en el cas en què el professorat titular deixe de prestar servicis efectius en esta en els cinc dies lectius següents al cessament; en el cas que l'aspirant no accepte la plaça no implicarà l'exclusió de la borsa. No serà aplicable allò que s'ha regulat en este paràgraf en el cas que el personal interí cessat haja resultat adjudicatari d'una altra plaça per mitjà d'un procés d'adjudicació o haja sigut exclòs de la borsa.  
3. Quan el cessament del personal interí es produïsca com a conseqüència de la incorporació del personal funcionari de carrera, el cessament es realitzarà en la data en què tinga efectes administratius la incorporació.   
  
DISPOSICIÓ FINAL  
  
La present resolució posa fi a la via administrativa, i s'hi podrà interposar-se un recurs potestatiu de reposició davant del director general de Centres i Personal Docent en el termini d'un mes, a comptar de l'endemà de ser publicada, d'acord amb el que disposen els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, o directament un recurs contenciosos administratiu davant del jutjat contenciós competent, en el termini de dos mesos a comptar de l'endemà de la data de la seua publicació, d'acord amb el que establixen els articles 9 i 14 de la Llei 29/1998, de 13 de juliol, Reguladora de la Jurisdicció Contenciosa Administrativa.  
  
València, 18 de juliol de 2013.- El subdirector general de Personal Docent, p. d. (R 20.04.2012, DOCV 27.04.2012): Jesús Carbonell Aguilar.